钦定古今图书集成/明伦汇编/氏族典/第163卷 > 《廖用贤尚友录》 > 桓康
## 钦定古今图书集成/明伦汇编/氏族典/第163卷 > 《廖用贤尚友录》 > 桓康

按《南齐书桓康传》，“康，北兰陵承人也。勇果骁悍。宋大
明中，随太祖为军容。泰始初，随世祖起义，摧坚陷阵，
膂力绝人。擢为世祖冠军府参军，除殿中将军、武骑
常侍，出补襄贲令。桂阳事起，康弃县还都就太祖。会
事平，除员外郎。太祖镇东府，除康武陵王中兵、宁朔
将军，带兰陵太守，除后军将军、直阁将军、南濮阳太”
守。建元元年，封吴平县伯，转辅国将军、左军将军、游
击将军。魏动遣康行假节，寻进冠军将军。三年春，于
淮阳与魏战，大破之。明年，持节督青冀二州、东徐之
东莞琅邪二郡、胊山戍、北徐之东海涟口戍诸军事、
青冀二州刺史。世祖即位，转骁骑将军。卒，年五十九。